Officielt: iPhone 12 lanceres 13. oktober

Så kom den, invitationen til lanceringen af årets nye iPhone 12-modeller. Eventet har fået den sigende titel “Hi, Speed”, der vel nok hentyder til, at Apple nu går ombord i 5G-teknologien.

Det bliver Apples andet event på bare en måned; midt i september blev der lanceret nye Apple Watch-modeller og en iPad under titlen Time Flies.

Ud over ‘Hi, Speed’-titlen giver invitationen ikke mange indikationer på, hvad eventet vil indeholde. Der går rygter om, at Apple vil lancere både AirPods Studio hovedtelefonerne og en ny og billigere udgave af HomePod-højttaleren. Men det stadig blot rygter.

Det forventes at tolveren kommer i fire varianter. En 5,4 tommer iPhone 12 mini, en 6,1 tommer 12 Max, en 6,1 tommer 12 Pro og en 6,7 tommer stor 12 Pro Max.

Den væsentligste forskel mellem modellerne – ud over skærmstørrelsen – bliver kamerabestykningen.

Invitationen.

Helt i tidens COVID-19 ånd bliver eventet naturligvis streamet direkte, så vi alle kan følge med. Vi dækker naturligvis begivenheden – og alle de produkter der måtte komme – intensivt her på siden. Giv os et Like på vores Facebook-side, hvis du vil have vores nyheder i dit feed.

Officielt: iPhone 12 lanceres 13. oktober