Frankrig stopper for salget af iPhone 12: Strålingen er for høj

Mens Apple fejrer lanceringen af iPhone 15-lineuppet, så har de skulle forholde sig til en noget kedeligere sag fra Frankrig. Her har de franske myndigheder stoppet for alt salg af iPhone 12, da målinger viser at strålingsniveauet fra modellen overskrider de europæiske regler på området.

Apple har naturligvis fremlagt dokumentation, som skulle bevise at telefonen overholder de nødvendige standarder.

Det er myndigheden Agence Nationale des Fréquences (ANFR), som har pålagt Apple at stoppe for salget af iPhone 12. Helt præcist, så overskrider telefonen grænsen for absorptionshastighed (SAR), som altså i deres målinger ikke overholder de europæiske grænseværdier.

Apple er blevet pålagt at stoppe salget. Hvis ikke det imødekommes, så vil myndighederne tilbagekalde de iPhone 12-modeller, som allerede er solgt til forbrugerne.

Den tilsvarende instans i Tyskland, BNetzA, har indledt deres egne undersøgelser og skulle overveje at gå samme vej som franskmændene.

Der er i følge Reuters ingen umiddelbar fare på færde. Grænseværdierne er i forvejen sat ti gange under det niveau, hvor forskerne har fundet fare for forbrændinger eller hedeslag, grundet strålingen.

Apples iPhone 12 udkom tilbage i 2020. Med introduktionen af iPhone 15 har Apple selv fjernet 12’eren som en del af det officielle udvalg. Men telefonen kan naturligvis stadig købes i mange butikker verden over.

Opdateret: Belgien har i kølvandet på sagen også taget sagen op. Det kan 9to5mac oplyse.

Frankrig stopper for salget af iPhone 12: Strålingen er for høj